Bryan Mbeumo

Bryan Tetsadong Marceau Mbeumo (sündinud 7. augustil 1999 Avallon's) on Prantsusmaal sündinud Kameruni jalgpallur, kes mängib Premier League'i klubis Brentford ja Kameruni jalgpallikoondises.

2013. aastal liitus ta Prantsusmaa klubiga Troyes. Klubi põhimeeskonnas debüteeris ta Prantsusmaa kõrgliigas 2018. aasta veebruaris. Troyes' põhikoosseisu murdis ta hooajal 2018–19, mil klubi mängis Prantsusmaa esiliigas. Samal hooajal lõi Mbeumo liigas kümme väravat.

2019. aasta augustis siirdus ta 5,8 miljoni naelsterlingi eest Brentfordi, kellega sõlmis viieaastase lepingu. Mbeumo sai toona Brentfordi kõige kallimaks ostuks."Brentford close on Premier League dream – just don't call it 'Moneyball'". ESPN. 24.7.2020. Vaadatud 2.5.2022 Hooajal 2019–20 lõi ta Inglismaa esiliigas 15 väravat. Hooajal 2020–21 kindlus ta Brenfordiga pääsu Inglismaa kõrgliigasse. Esimese värava Inglismaa kõrgliigas lõi ta 18. septembril 2021 mängus Wolverhampton Wanderersi vastu. 2022. aasta jaanuaris sõlmis ta Brentfordiga uue nelja-aastase lepingu."Bryan Mbeumo signs new contract". brentfordfc.com. 26.1.2022. Vaadatud 2.5.2022

Aastatel 2015–2020 mängis Mbeumo Prantsusmaa noortekoondistes. Ta on Kameruni päritolu ning otsustas 2022. aasta augustis koondises Kameruni esindama. Kameruni jalgpallikoondises tegi ta debüüdi 23. septembril 2022 sõprusmängus Usbekistani vastu.https://www.transfermarkt.com/bryan-mbeumo/nationalmannschaft/spieler/413039 (vaadatud 11.11.2022) Koondisekarjääri esimese värava lõi ta 10. juunil 2023 sõprusmängus Mehhiko vastu. Ta kuulus Kameruni koondisse 2022. aasta maailmameistrivõistlustel.

 Viited 

 Välislingid 

 Profiil Brentford FC kodulehel


Kategooria:Kameruni jalgpallurid
Kategooria:Prantsusmaa jalgpallurid
Kategooria:Brentford FC mängijad
Kategooria:Ligue 1 mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1999